161 



Retning fører til nye Forviklinger, der seent eller tidligt maa 

 tilintetgjøres, for at Harmonie og den meest fuldkomne Over- 

 eensstemmelse kan indtage dets Plads ; men paa den anden 

 Side, er det ved denne Kamp imellem Modsætningerne, at Na- 

 turen udvikles, og det er kun igjennem denne, at det aandelige 

 Liv, der er Naturens Maal, kan vinde Fremgang. 



Alle Legemer, saavelsom deres mindste Dele eller Atomerne, 

 have en Tilbøielighed til at nærme sig hinanden, og af den 

 Kraft, hvormed Delene stræbe hen til dette Maal, lære vi at 

 kjende Stoffernes Characteer. — Alle Legemer i hele Naturen 

 stræbe altsaa efter Ligevægt, og alle modsatte Bestræbelser i 

 Naturen søge at komme til en Forening, hvori Striden og Mod- 

 sætningen kan opløse sig i en Harmonie, og denne Bestræbelse 

 vil ingensinde ophøre før alt det Modstridende er tilintetgjort 

 og den gjensidige Overeensstemmelse er bleven saa fuldkommen 

 som mulig, før alt det Ulige er ophævet og en uendelig Har- 

 monie er fremgaaet som Resultat. Men dette kan kun opnaaes 

 ved en Række af Kampe, hvori hele Naturen deeltager. Alt, 

 hvad der stræber efter at forstyrre Harmonien, maa tilintetgjøres, 

 og kun hvad der ikke er i Strid hermed kan undgaae Tilintet- 

 gjørelse. Men Naturvidenskaben lærer os , som vi have seet i 

 det Foregaaende, at enhver Tilnærmelse i den af Kræfterne be- 

 tegnede Retning fører til en Frigjørelse af Kræfterne til hvad 

 vi kalde en »levende Kraft«, der kan fremtræde under forskjel- 

 lige Former, hvorimod enhver Fjernelse fra Ligevægtsstillingen 

 er umulig uden Opoffrelse af en levende Kraft, og heraf følger 

 det betydningsfulde Resultat, at Naturen stræber hen til en be- 

 standig fuldkomnere Frigjørelse af Naturens Kræfter. 



Betragte vi den Steen, som ligger paa Jorden, da kan denne 

 kun fjernes fra Jorden ved Opoffrelse af en levende Kraft, hvor- 

 imod den, der falder til Jorden, medfører en fri levende Kraft, 

 og paa en lignende Maade, som det gaaer med Stenen, saa 

 gaaer det, efter min Mening, i alle andre Tilfælde, lige fra det 

 uendeligt Store til det uendeligt Lille, lige fra Forholdene i 



